Eesti Kunstimuuseumi Kunstisõprade Selts

MTÜ Eesti Kunstimuuseumi Kunstisõprade Selts (EKM Kunstisõprade selts) loodi 2007. aastal eesmärgiga kaasa aidata kunsti arengule Eestis ja selle populariseerimisele Eesti elanike seas, tutvustada eesti kunsti välismaal, sealhulgas toetada Eesti Kunstimuuseumi näituste korraldamist välismaal, Eesti Kunstimuuseumi tegevuse arendamist, koondada avatud mõttelaadiga kultuurisõpru, kes on huvitatud kaasa aitama Eesti Kunstimuuseumi kogude kasvule ning Eesti Kunstimuuseumi raamatukogu arendamine ja toetamine.

EKM Kunstisõprade seltsi juures tegutseb Kunstipatroonide Kogu, kes annab seltsi tegevuseks olulist majanduslikku tuge, tasudes kõrgendatud liikmemaksu.
Juhatuse liikmed

Eesti Kunstimuuseumi Kunstisõprade Seltsi juhatusse kuuluvad Enn Kunila (juhatuse esimees), Märt Haamer, Sirje Helme, Kai-Riin Meri, Tarmo Saaret ja Kersti Tiik.
Kunstiannetused

Eesti Kunstimuuseumi Kunstisõprade Selts on aidanud Eesti Kunstimuuseumi kogusid täiendada, soetades muuseumi jaoks olulisi töid.

EKM Kunstisõprade Seltsi kunstiannetused Eesti Kunstimuuseumile:
2008. aastal Eerik Haameri maal „Merepõhi“ (1964)„Kumu sai ühe Eerik Haameri maali võrra rikkamaks“  Saarte Hääl, 10. november 2011.„Kumus tähistati Euroopa Aasta Muuseumi tiitli saamist“ Koolielu.ee, 5. november 2008.„Sõbrad kinkisid Kumule väärtusliku maali“ Õhtuleht, 5. november  2008.„Kunstihoones avatakse Enn Kunila maalikogu suurnäitus“ Õhtuleht, 17. veebruar  2010.
2009. aastal Michael Ludwig Clausi 1770. aastal valminud Peter August Friedrich von Koskulli portree„Kunstimuuseum sai hinnalise portree“ Linnaleht, 18. november 2009.„HOMNE EKSPRESS: Viinatöösturist heategija“ Delfi, 25. november 2009.
2010. aastal Märt Laarmanni õlimaal „Laud“ (1928)„Eesti Kunstimuuseumi Kunstisõprade selts kinkis muuseumile Märt Laarmanni maali“ Postimehe uudisvoog, 19. november 2010.

Kullafondi margid

EKM Kunstisõprade selts annab koostöös Eesti Posti ja Eesti Kunstimuuseumiga igal aastal Eesti Kunstimuuseumi aastapäeval välja kunstipostmargi. Margiseeria väljaandmise eesmärk on tutvustada eesti kunsti võimalikult laiale publikule. „Kunstimuuseumi kullafond jõuab markidele“ Postimees, 17. november 2010.

Markidel kujutatud kunstiteosed
2010. aastal välja antud margil on kujutatud Nikolai Triigi maali "Lennuk" osaline repro, margi kujundas Lembit Lõhmus. „Kunsti kullafond ilmub markidel“ Eesti Päevaleht, 18. november 2010.
2011. aastal Henn Roode maali „Turg (Lilleturg)“ (1961) osaline repro, margi kujundas Lembit Lõhmus. „Täna esitletakse Eesti Kunstimuuseumi kullafondi uut postmarki“ Postimehe uudisvoog, 17. november 2011.
2012. aastal fragment Leppo Mikko maalist „Natüürmort mandoliiniga“ (1958, õli/lõuend), margi kujundas Lembit Lõhmus.„Reedel esitletakse Eesti Kunstimuuseumi kullafondi kolmandat marki“ Postimehe uudisvoog, 14. november 2012.

Tervikasi
2008. aastal pälvis Kumu muuseum Euroopa aasta muuseumi nimetuse, mille tähistamiseks andis selts koostöös Eesti Postiga välja tervikasja, millel oli kujutatud Eesti kunstiklassika meistri Konrad Mägi Kumus eksponeeritava maali „Maastik punase pilvega” (1913–1914) repro.„Kumus esitletakse täna erikujundusega postkaarti ja postmarki“ Klassikaraadio, 10. detsember 2008. 
"Maastik punase pilvega" on ainus Eesti autori töö, mille Euroopa kunstieksperdid on valinud kogumikku „1001 maali, mida elu jooksul peab nägema“.

Lisaks tervikasja väljaandmisele kinkis selts Kumu kunstimuuseumile tasuta jagamiseks Konrad Mägi õlimaali „Maastik punase pilvega” eesti- ja ingliskeelsed voldikud ja maali passi, kunstiteadlaste koostatud kogumiku, milles on kajastatud kogu selle maali ajalugu.

Eesti Kunstimuuseumi toetamine

Lisaks kunstiannetustele ja kunstimuuseumi kullafondi seeria markide väljaandmisele on selts toetanud muuseumi majanduslikult näituste kataloogide väljaandmisel. 

Seltsi toel välja antud näituste kataloogid:
2011. aastal „Vinum et panis. Veini ja leiva motiiv 16.–20. sajandi kunstis“ kataloogid.[=137131 „Vinum et panis. Veini ja leiva motiiv 16.–20. sajandi kunstis“] Kuhuminna.ee, 2011. 
2012. aastal „Kollektsionääri kirg. Hõbe ja graafika Reinansi kogust“. 

Selts toetas Eesti Kunstimuuseumi palvel näituse „John Constable. Victoria & Alberti muuseumi kogudest“ korraldamist.

Viited

Välislingid
Eesti Kunstimuuseumi Kunstisõprade Seltsi põhikiri
Eesti Kunstimuuseumi Kunstisõprade Seltsi liikmeks astumine
Eesti Kunstimuuseumi Kunstisõprade Seltsi liikmed
Eesti Kunstimuuseumi Kunstisõprade Seltsi toel teostunud projektid

Kategooria:Eesti kunst
Kategooria:Eesti seltsid